rejauldu/bengali-wikipedia huggingface dataset:
থাম্ব| নং ৩১ গ্রানভিল রোড, সিম শা সুই, যেখানে খুন হয়েছিল। হ্যালো কিটি হত্যাকাণ্ড ছিল ১৯৯৯ সালের একটি ঘটনা যেখানে একটি মানিব্যাগ চুরির ঘটনার পর ১৭ মার্চ, হংকংয়ের সিম শা সুই-এর একটি অ্যাপার্টমেন্টে নৈশক্লাব পরিচারিকা ফান মান-ইয়ি (樊 敏 儀)কে তিনজন লোক অপহরণ করে নির্যাতন করে। এর এক মাস পরে তিনি মারা যান। তাঁর শিরশ্ছেদ করা হয়েছিল এবং তাঁর মাথার খুলিটি একটি হ্যালো কিটি পুতুলের ভিতরে রাখা হয়েছিল।   হত্যা  ফান মান-ইয়ি (樊敏儀) নামে ২৩ বছর বয়সী এক নৈশক্লাব পরিচারিকাকে তিনজন পুরুষ ও একজন মহিলা অপহরণ করে, এদের মধ্যে ছিল: ৩৪ বছর বয়সী চান মান-লক (陳文樂), ২৭ বছর বয়সী লেউং শিং-চো (梁勝祖), ২১ বছর বয়সী লেউং ওয়াই-লুন (梁偉倫) এবং চান মান-লকের এর ১৪ বছর বয়সী বান্ধবী। তাদের একজনের মানিব্যাগ চুরির অভিযোগে ছিল ফান মান-ইয়ি এর বিরুদ্ধে। তারা তাকে ৩১ নম্বর গ্রানভিল রোড, সিম শা সুই-এর একটি অ্যাপার্টমেন্টে নিয়ে যায়, যেখানে তারা তাকে বন্দী করে রেখেছিল। ২০,০০০ হংকং ডলার (২,৫৬০ মার্কিন ডলার) ঋণ নিয়ে বিরোধের কারণে তারা প্রতিদিন তাকে মারধর ও নির্যাতন করত।  এক মাস আটকে রেখে নির্যাতনের পর ফ্যানকে হত্যা করা হয় (অথবা আঘাতের ফলে মারা যায়) এবং মৃতদেহ ছিন্নভিন্ন করা হয়। তার অপহরণকারী তার মাথার খুলিটি একটি হ্যালো কিটি মারমেইড পুতুলের ভিতরে রেখেছিল এবং তার বাকি দেহাবশেষ ফেলে দিয়েছিল। কেবল তার মাথার খুলি, একটি দাঁত এবং কিছু অভ্যন্তরীণ অঙ্গ উদ্ধার করা হয়েছে।  চানের বান্ধবী পুলিশকে ঘটনাস্থলে নিয়ে যাওয়ার পরই ফ্যানের দেহাবশেষ পাওয়া যায়।   বিচার  ছয় সপ্তাহ এবং চার দিনের বিচারের পর, এই তিনজনকে হত্যার দায়ে দোষী সাব্যস্ত করা হয়, কারণ বিচারকেরা রায় দেয় যে ফ্যানকে হত্যা করা হয়েছে নাকি অন্যভাবে মারা গেছে, যেমন অতিরিক্ত ঔষধ সেবন, তা নির্ণয় করার জন্য দেহাবশেষ পর্যাপ্ত নয়।  বিচারকগণ নিশ্চিত হতে পারেননি যে পুরুষরা ২৩ বছর বয়সী ফান মান-ইয়িকে হত্যা করতেই চেয়েছিল। সেই ক্ষেত্রে অপরাধীদের বাধ্যতামূলক যাবজ্জীবন কারাদণ্ড হতে পারত। কিন্তু এটা নির্ধারণ করা হয়েছিল যে তাদের নির্যাতনের ফলে সে মারা গেছে। একজনের অপ্রাপ্তবয়স্ক বান্ধবী নিরাপত্তার বিনিময়ে বিচারে সাক্ষ্য দিয়েছিলেন।  বিচারপতি পিটার নগুয়েন, যিনি এই তিনজনকে যাবজ্জীবন কারাদণ্ড দিয়েছেন, তিনি বলেন, "সাম্প্রতিক বছরগুলোতে হংকংয়ে এমন নিষ্ঠুরতা, দুর্নীতি, নিষ্ঠুরতা, বর্বরতা, সহিংসতা এবং দুষ্টতার কথা কখনও আদালত শোনেনি।" মনোরোগ-সংক্রান্ত প্রতিবেদনে, একটি গোপন ট্রায়াড সোসাইটির সদস্য, এই তিনজনকে "অনুশোচনাহীন" বলে বর্ণনা করা হয়েছে। ২০ বছর, অর্থাৎ ২০২০ সাল পর্যন্ত এদের প্যারোলের জন্য কোনও পর্যালোচনা হবে না।   পরে  যেই অ্যাপার্টমেন্ট ভবনে অপরাধ সংঘটিত হয়েছিল, ২০১২ সালের সেপ্টেম্বর তা ভেঙে ফেলা হয় এবং ২০১৬ সালে একটি হোটেল হিসাবে পুনর্নির্মাণ করা হয়েছে।  মামলাটি ঘিরে প্রচারের ফলে এই ঘটনা নিয়ে তৈরি চলচ্চিত্রগুলির প্রযোজনা এবং মুক্তি ঘটে। হিউম্যান পর্ক চপ (烹屍之喪盡天良) এবং দেয়ার ইজ আ সিক্রেট ইন মাই স্যুপ উভয়ই ২০০১ সালে মুক্তি পায়।  "দ্য গার্ল ইন দ্য মাস্ক" শিরোনামে "বোন্স"-এর সিজন ফোর এই মামলার উপর ভিত্তি করে তৈরি করা হয়েছে।   আরো দেখুন    হ্যালো কিটি   তথ্যসূত্র      বহিঃসংযোগ    HK- এ ভয়াবহ হত্যার জন্য তিনজনকে যাবজ্জীবন কারাদণ্ড দেওয়া হয়েছে - এশিয়ান ইকোনমিক নিউজ, ১১ ডিসেম্বর ২০০০       বিষয়শ্রেণী:এশিয়ায় নারীর প্রতি সহিংসতা বিষয়শ্রেণী:নারীর প্রতি সহিংসতার ঘটনা বিষয়শ্রেণী:হংকংয়ে খুন হওয়া ব্যক্তি বিষয়শ্রেণী:খুনের শিকার নারী
কাঞ্চনা () ২০১১ সালে মুক্তি পাওয়া তামিল ভাষায় নির্মিত একটি ভৌতিক ও কমেডি ধাঁচের চলচ্চিত্র। ছবিটি পরিচালনা ও প্রযোজনা করেন অভিনেতা রাঘব লরেন্স। এটি চলচ্চিত্র ধারাবাহিক মুনি এর দ্বিতীয় পর্ব। পরবর্তীতে চলচ্চিত্রটি হিন্দী ভাষায় পুনর্নির্মিত হয়।  অভিনয়ে   রাঘব লরেন্স (রাঘবের চরিত্রে অভিনয় করেন)  শ্রীমান (রাঘবের ভাইয়ের চরিত্রে অভিনয় করেন)  শরত কুমার (কানচানা'র চরিত্রে অভিনয় করেন)  লক্ষ্মী রায় (প্রিয়া'র চরিত্রে অভিনয় করেন)  দিবা (এম.এল.এ. শঙ্কর চরিত্রে অভিনয় করেন)  Kovai Sarala (রাঘবের মায়ের চরিত্রে অভিনয় করেন)  দেবাদর্শিনী (কামাক্ষ্মীর চরিত্রে অভিনয় করেন)  প্রিয়া (গীতা'র চরিত্রে অভিনয় করেন)  তথ্যসূত্র  বহিঃসংযোগ  বিষয়শ্রেণী:তামিল ভাষার চলচ্চিত্র বিষয়শ্রেণী:২০১০-এর দশকের তামিল ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:২০১১-এর চলচ্চিত্র বিষয়শ্রেণী:ভারতীয় ধারাবাহিক চলচ্চিত্র বিষয়শ্রেণী:ভারতীয় হাস্যরসাত্মক লোমহর্ষক চলচ্চিত্র বিষয়শ্রেণী:অন্য ভাষায় পুনর্নির্মিত তামিল চলচ্চিত্র বিষয়শ্রেণী:প্রতিশোধ বিষয়ক ভারতীয় চলচ্চিত্র বিষয়শ্রেণী:ভারতীয় এলজিবিটিকিউ সম্পর্কিত চলচ্চিত্র
সংসদীয় কমিটি হলো বাংলাদেশের জাতীয় সংসদের কমিটি; যা বাংলাদেশ সরকারের আইনি শাখার অধিকাংশ কার্য সম্পাদন করে। বেশিরভাগ আধুনিক আইনসভার মতো কমিটিগুলি জাতীয় সংসদের একটি গুরুত্বপূর্ণ উপাদান। বাংলাদেশে তিন ধরনের সংসদীয় কমিটি রয়েছে: স্থায়ী, নির্বাচন এবং বিশেষ।  বাংলাদেশের সংবিধানে ন্যূনতম দুটি সংসদীয় কমিটি বাধ্যতামূলক করা হয়েছে: একটি সরকারি হিসাব কমিটি এবং একটি বিশেষ অধিকার কমিটি। সংসদের কার্যপ্রণালী বিধি অনুযায়ী, প্রতিটি সরকারি মন্ত্রণালয়ের জন্য একটি করে অতিরিক্ত কমিটি প্রয়োজন।  স্থায়ী কমিটিতে সাধারণত ৮ থেকে ১৫ জন সদস্য থাকে। কমিটিগুলি গোপনীয়তা বজায় রেখে বসে, তাদের সভাগুলি জনসাধারণ বা মিডিয়ার জন্য উন্মুক্ত নয়।  কমিটির তালিকা একাদশ জাতীয় সংসদে মোট ৫০টি সংসদীয় কমিটি রয়েছে :   কার্য উপদেষ্টা কমিটি  কার্যপ্রণালী বিধি সম্পর্কিত স্থায়ী কমিটি  বিশেষ অধিকার সম্পর্কিত স্থায়ী কমিটি  পিটিশন কমিটি  লাইব্রেরি কমিটি  সংসদ কমিটি  বেসরকারী সদস্যদের বিল এবং বেসরকারী সদস্যদের সিদ্ধান্ত প্রস্তাব সম্পর্কিত স্থায়ী কমিটি  ধর্ম বিষয়ক মন্ত্রণালয় সম্পর্কিত স্থায়ী কমিটি  মহিলা ও শিশু বিষয়ক মন্ত্রণালয় সম্পর্কিত স্থায়ী কমিটি  সরকারি প্রতিষ্ঠান কমিটি  সরকারি হিসাব সম্পর্কিত স্থায়ী কমিটি  আইন, বিচার ও সংসদ বিষয়ক মন্ত্রণালয় সম্পর্কিত স্থায়ী কমিটি  প্রতিরক্ষা মন্ত্রণালয় সম্পর্কিত স্থায়ী কমিটি  অনুমিত হিসাব সম্পর্কিত কমিটি  বস্ত্র ও পাট মন্ত্রণালয় সম্পর্কিত স্থায়ী কমিটি  সরকারি প্রতিশ্রুতি সম্পর্কিত স্থায়ী কমিটি  পার্বত্য চট্টগ্রাম বিষয়ক মন্ত্রণালয় সম্পর্কিত স্থায়ী কমিটি  সংস্কৃতি বিষয়ক মন্ত্রণালয় সম্পর্কিত স্থায়ী কমিটি  জনপ্রশাসন মন্ত্রণালয় সম্পর্কিত স্থায়ী কমিটি  যুব ও ক্রীড়া মন্ত্রণালয় সম্পর্কিত স্থায়ী কমিটি  খাদ্য মন্ত্রণালয় সম্পর্কিত স্থায়ী কমিটি  অর্থ মন্ত্রণালয় সম্পর্কিত স্থায়ী কমিটি   ভূমি মন্ত্রণালয় সম্পর্কিত স্থায়ী কমিটি  স্থানীয় সরকার, পল্লী উন্নয়ন ও সমবায় মন্ত্রণালয় সম্পর্কিত স্থায়ী কমিটি  পরিকল্পনা মন্ত্রণালয় সম্পর্কিত স্থায়ী কমিটি  নৌ-পরিবহন মন্ত্রণালয় সম্পর্কিত স্থায়ী কমিটি  সমাজ কল্যাণ মন্ত্রণালয় সম্পর্কিত স্থায়ী কমিটি  বিজ্ঞান ও প্রযুক্তি মন্ত্রণালয় সম্পর্কিত স্থায়ী কমিটি  সড়ক পরিবহন ও সেতু মন্ত্রণালয় সম্পর্কিত স্থায়ী কমিটি   ডাক, টেলিযোগাযোগ ও তথ্যপ্রযুক্তি মন্ত্রণালয় সম্পর্কিত স্থায়ী কমিটি  শ্রম ও কর্মসংস্থান মন্ত্রণালয় সম্পর্কিত স্থায়ী কমিটি  বাণিজ্য মন্ত্রণালয় সম্পর্কিত স্থায়ী কমিটি  পানি সম্পদ মন্ত্রণালয় সম্পর্কিত স্থায়ী কমিটি  মুক্তিযুদ্ধ বিষয়ক মন্ত্রণালয় সম্পর্কিত স্থায়ী কমিটি  গৃহায়ন ও গণপূর্ত মন্ত্রণালয় সম্পর্কিত স্থায়ী কমিটি  তথ্য মন্ত্রণালয় সম্পর্কিত স্থায়ী কমিটি  কৃষি মন্ত্রণালয় সম্পর্কিত স্থায়ী কমিটি  শিক্ষা মন্ত্রণালয় সম্পর্কিত স্থায়ী কমিটি  বেসামরিক বিমান পরিবহন ও পর্যটন মন্ত্রণালয় সম্পর্কিত স্থায়ী কমিটি  শিল্প মন্ত্রণালয় সম্পর্কিত স্থায়ী কমিটি  স্বরাষ্ট্র মন্ত্রণালয় সম্পর্কিত স্থায়ী কমিটি  স্বাস্থ্য ও পরিবার কল্যাণ মন্ত্রণালয় সম্পর্কিত স্থায়ী কমিটি  পরিবেশ, বন ও জলবায়ু পরিবর্তন মন্ত্রণালয় সম্পর্কিত স্থায়ী কমিটি  পররাষ্ট্র মন্ত্রণালয় সম্পর্কিত স্থায়ী কমিটি  বিদ্যুৎ, জ্বালানী ও খনিজ সম্পদ মন্ত্রণালয় সম্পর্কিত স্থায়ী কমিটি  মৎস্য ও প্রাণিসম্পদ মন্ত্রণালয় সম্পর্কিত স্থায়ী কমিটি  প্রবাসী কল্যাণ ও বৈদেশিক কর্মসংস্থান মন্ত্রণালয় সম্পর্কিত স্থায়ী কমিটি  প্রাথমিক ও গণশিক্ষা মন্ত্রণালয় সম্পর্কিত স্থায়ী কমিটি  রেলপথ মন্ত্রণালয় সম্পর্কিত স্থায়ী কমিটি  দুর্যোগ ব্যবস্থাপনা ও ত্রাণ মন্ত্রণালয় সম্পর্কিত স্থায়ী কমিটি  তথ্যসূত্র  বিষয়শ্রেণী:জাতীয় সংসদ
শিলিগুড়ি পৌরসংস্থা নির্বাচন, ২০১৫ হল শিলিগুড়ি পৌরসংস্থার সদস্যদের নির্বাচন যা শিলিগুড়ি শাসন করে। ২০১৫ সালের এসএমসি নির্বাচন ২৫ এপ্রিল ২০১৫ তারিখে পৌর কর্পোরেশনের সমস্ত ৪৭টি ওয়ার্ডে সদস্য নির্বাচন করার জন্য পরিচালিত হয়েছিল।   ফলাফল  শিলিগুড়ি মিউনিসিপ্যাল কর্পোরেশনে বোর্ড গঠন করেছে বামফ্রন্ট। টিএমসি ১৪ থেকে ১৭ আসনে লাফিয়ে। ভারতীয় জাতীয় কংগ্রেস পড়েছিল ৪টি আসনে। দল আসন আসন পরিবর্তন  ভারতের কমিউনিস্ট পার্টি (মার্ক্সবাদী) ২৩ +৭ সর্বভারতীয় তৃণমূল কংগ্রেস ১৭ +৩  ভারতীয় জাতীয় কংগ্রেস ৪ -১২ ভারতীয় জনতা পার্টি ২ +২ অন্যান্য মোট ৪৭   তথ্যসূত্র   বিষয়শ্রেণী:২০১৫-এ ভারতে নির্বাচন বিষয়শ্রেণী:পশ্চিমবঙ্গে স্থানীয় নির্বাচন বিষয়শ্রেণী:শিলিগুড়ি
সুলতানপুর জেলা হল ভারতের উত্তর প্রদেশ রাজ্যের একটি জেলা। এই জেলাটি উত্তরপ্রদেশের অযোধ্যা বিভাগের একটি অংশ। জেলার প্রশাসনিক সদর দপ্তর হল সুলতানপুর শহর। সুলতানপুর জেলার মোট আয়তন ২৬৭২.৮৯ বর্গকিলোমিটার। সুলতানপুর জেলার জনসংখ্যা ২,২৪৯,০৩৬ জন।    ইতিহাস  হিসামুদ্দিনই প্রথম মুসলমান যিনি প্রথমবার সুলতানপুরে আসেন এবং এখান থেকেই কুশভবনপুরে মুসলিম আধিপত্য শুরু হয়। খিলজি বংশের(১২৯০-১৩২০) শাসকরা যখন ১৪ শতকে এখানে ব্যবসা করতে আসেন, তখন তারা স্থানীয় শাসকদের সাথে যুদ্ধ করেন। এতে খিলজি বংশের সুলতানরা বিজয়ী হন এবং তারা কুশভবনপুরের নাম পরিবর্তন করে সুলতানপুর রাখেন। সুলতানপুরের পুরাতন নাম ছিল কুশভবনপুর।   ১২৪৮ সালে দিল্লির সম্রাট পৃথ্বীরাজ চৌহানের ভাই চাহিরদেবের বংশধর বারিয়ার শাহ এসেছিলেন। জামুওয়া গ্রামে নিজের দুর্গ গড়ে তোলেন। পরবর্তী কালে তারা গোমতী নদীর উত্তরাংশ কেড়ে নেয় অন্যান্য ক্ষত্রিয় পরিবারের কাছ থেকে। ১৩৬৪ খ্রিস্টাব্দে মালিক সারওয়ার খাজা জৌনপুর শার্কি সুলতানের ভিত্তি স্থাপনের পাথর ও শাহগড়ে শার্কির অনেক মুদ্রা খুঁজে পেয়েছিলেন। এ থেকে স্পষ্ট যে সুলতানপুর শার্কি শাসকদের রাজত্ব ছিল।  শের শাহ সুরি যখন ১৫৩৯-৪০ সালে হুমায়ুনকে পরাজিত করেছিলেন, তখন নরওয়ালগড়ের (বর্তমানে হাসানপুর) রাজা ত্রিলোকচাঁদ ছিলেন বারিয়ার শাহের বংশধর যিনি বাবরের সময়ে মুসলিম ধর্ম গ্রহণ করেছিলেন এবং তার নাম ছিল তাতার খান। আকবরের সময়ে সুলতানপুরকে ছোট ছোট পার্টে বিভক্ত করা হয়েছিল।  ১৮৫৭ সালে ৯ই জুন প্রথম ভারতীয় স্বাধীনতা সংগ্রাম সুলতানপুরের তৎকালীন জেলা প্রশাসককে হত্যা করে স্বাধীন করা হয়েছিল। সংগ্রামকে দমন করতে ইংরেজ সেনাবাহিনী চান্দার কোহিরিপুরে ব্রিটিশদের সাথে প্রচণ্ড লড়াই করেছিল।  সকল আন্দোলনে মুক্তিযোদ্ধারা যে স্বাধীনতা ও বীরত্ব দেখিয়েছেন তা ঐতিহাসিক। কৃষক নেতা বাবা রাম চন্দ্র এবং বাবা রাম লাল এই প্রসঙ্গে উল্লেখযোগ্য, তাদের আত্মত্যাগের বর্ণনা পন্ডিত জওহরলাল নেহরু তার আত্মজীবনীতে এই কথা লিখে গেছেন।   ভৌগোলিক অঞ্চল  সুলতানপুর জেলার উত্তর সীমান্তে ফৈজাবাদ ও আম্বেদকর নগর অবস্থিত, উত্তর-পশ্চিমে বারাবাঁকি, পূর্বে জৌনপুর ও আজমগড়, পশ্চিমে আমেঠি এবং দক্ষিণে প্রতাপগড় জেলা। গোমতী নদী এই জেলার উপর দিয়ে প্রবাহিত হওয়ায় জেলাটি দুটি ভাগে বিভক্ত। এই জেলার উত্তর-পশ্চিম দিক দিয়ে গোমতী নদী প্রবেশ করেছে এবং দক্ষিণ-পূর্বে জৌনপুরের কাছে শেষ হয়েছে। এ ছাড়াও গর্ভিয়া নালা, মাজুই নালা, জামুরিয়া নালা ইত্যাদি খাল রয়েছে এবং কারখারভা, শোভা মহনা হ্রদ রয়েছে। এই সুলতানপুর জেলায় পাঁচটি তহসিল - সদর,বলদিরাজ, জয়সিংহপুর, কাদিপুর এবং লুম্বুয়া।   জনসংখ্যা  ২০১১ ভারতের জনগণনা অনুযায়ী সুলতানপুর জেলার জনসংখ্যা ছিলো ২,২৪৯,০৩৬ জন। জেলার জনসংখ্যার ঘনত্ব ৮৫৬ জন প্রতি বর্গকিলোমিটার (৪,৪৩৬ জন/বর্গমাইল)। জেলায় লিঙ্গ অনুপাত হলো ১০০০ জন পুরুষের পরিবর্তে ৯৮৩ জন নারী। জেলার সাক্ষরতার হার ৬৯.৩%। জনসংখ্যার ৪৮১,৭৩৫ (২১.৪২%) তফসিলি জাতি। এই জেলায় হিন্দুরা সংখ্যাগরিষ্ঠ।  হিন্দি হল জেলার সরকারি ভাষা এবং উর্দু অতিরিক্ত সরকারি ভাষা হিসাবে ব্যবহার করা হয়। জেলার মধ্যে কথ্য ভাষাগুলির মধ্যে আওধি উপভাষা যা মূলত আওধ অঞ্চলে ৩৮ মিলিয়নেরও বেশি লোক কথা বলে।  ভারতের ২০১১ সালের আদমশুমারি অনুসারে, জেলার জনসংখ্যার ৭০.০৩% হিন্দি, ২৫.৩৮% আওয়াধি এবং ৪.৩৫% উর্দু তাদের প্রথম ভাষা হিসাবে কথা বলে।  তথ্যসূত্র  বিষয়শ্রেণী:উত্তরপ্রদেশের জেলা বিষয়শ্রেণী:সুলতানপুর জেলা
right|frame|পায়ুপথ এবং মলদ্বারের শারীরস্থান মলত্যাগ হল পরিপাকের চূড়ান্ত ক্রিয়া, যার ফলে প্রাণীদেহের পায়ুপথের মাধ্যমে পরিপাক নালি থেকে কঠিন, আধাকঠিন বা তরল বর্জ্যের নিষ্কাশন ঘটে।  মানুষ দৈনিক এক বা একাধিকবার থেকে সাপ্তাহিক পুনরাবৃত্তির হারে মলত্যাগ করে থাকে। বৃহদন্ত্রের পেশী সংকোচনের (পেরিস্টালিসিস নামে পরিচিত) মাধ্যমে পরিপাকের বর্জ্য হজম পথের মধ্য দিয়ে মলদ্বারে স্থানান্তর করে। অপরিশোধিত খাদ্য এজেনেশন নামক এই প্রক্রিয়াতে নিষ্কাশন করা হয়ে থাকে।  কোনও প্রকারের শৌচাগার ব্যবহার না করে উন্মুক্ত স্থানে মলত্যাগের রীতি এখনও কিছু উন্নয়নশীল দেশে প্রচলিত রয়েছে, উদাহরণস্বরূপ  বাংলাদেশ।WHO and UNICEF (2017) Progress on Drinking Water, Sanitation and Hygiene: 2017 Update and SDG Baselines. Geneva: World Health Organization (WHO) and the United Nations Children’s Fund (UNICEF), 2017  তথ্যসূত্র  বিষয়শ্রেণী:রেচন বিষয়শ্রেণী:পরিপাকতন্ত্র বিষয়শ্রেণী:রোগের উপসর্গ ও লক্ষণ: পরিপাকতন্ত্র ও উদর বিষয়শ্রেণী:মল বিষয়শ্রেণী:মলত্যাগ বিষয়শ্রেণী:চিকিৎসাবৈজ্ঞানিক নিদর্শন
সুপৌল () ভারতের বিহার রাজ্যের সুপৌল জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩৪ মিটার (১১১ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে সুপাল শহরের জনসংখ্যা হল ৫৪,০২০ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৪৯%। পুরুষদের মধ্যে সাক্ষরতার হার ৫৯% এবং নারীদের মধ্যে এই হার ৩৮%। সারা ভারতের সাক্ষরতার হার ৫৯.৫%, তার চাইতে সুপাল এর সাক্ষরতার হার বেশি।  এই শহরের জনসংখ্যার ১৮% হল ৬ বছর বা তার কম বয়সী।  পরিবহন এখানে এখনো সেরকম পরিবহন ব্যবস্থা গড়ে ওঠেনি। সম্প্রতি সাহার্সা থেকে একটি রেল লাইন বিস্তৃত হয়ে নেপাল সীমান্ত অব্দি গিয়েছে। খুব শিগ্রই এতে ট্রেন চলাচল শুরু হবে।   তথ্যসূত্র   বিষয়শ্রেণী:বিহারের শহর
টিয়েন্স গ্রুপ বা তিয়ানশি (,  থেকে) হল একটি চীনা বহুজাতিক একীভূত এমএলএম কোম্পানি, যার সদর দপ্তর চীনের তিয়ানজিনে অবস্থিত। তিয়ানশি গ্রুপ জৈবপ্রযুক্তি, শিক্ষা, খুচরা পণ্য বিক্রয়, পর্যটন, অর্থসংস্থান ও ই-বাণিজ্য নিয়ে কাজ করে থাকে। প্রতিষ্ঠানটি বাংলাদেশে প্রতারণামূলক এমএলএম ব্যবসার জন্য ব্যপকভাবে সমালোচিত।  ইতিহাস তিয়ানশি গ্রুপ ১৯৯৫ সালে লি জিনইউয়ান কর্তৃক প্রতিষ্ঠিত হয়। তিয়ানশি ১৯৯৭ সালে আন্তর্জাতিক বাজারে প্রবেশ করে। সেই সময় কোম্পানির প্রাথমিক পণ্যসমূহের মধ্যে অন্যতম ছিল ঐতিহ্যবাহী চীনা ঔষধি পণ্য, ক্যালসিয়াম ট্যাবলেট এবং কফি। ২০০৮ সালে, তিয়ানশি জানায় যে বিশ্বব্যাপী তাঁদের ১.২ কোটি এমএলএম পরিবেশক ও ৪ কোটি গ্রাহক রয়েছে। যার মধ্যে জার্মানিতে ৪০,০০০-এরও বেশি এমএলএম পরিবেশক রয়েছে। অন্যদিকে গ্রাহকদের মধ্যে বেশিরভাগ গ্রাহক রাশিয়া ও জার্মানিতে রয়েছে। ২০১৪ সালে তারা জানায় যে উগান্ডায় তাঁদের ২ লক্ষ পরিবেশক রয়েছে।  ২০১৫ সালের মে মাসে, চার দিনের ফ্রান্স সফর করতে প্রতিষ্ঠানটি তাঁদের ৬,৪০০ জন কর্মচারী ফ্রান্সে প্রেরণ করে। নিসে থাকাকালীন, তারা দীর্ঘতম "মানব-নির্মিত বাক্যাংশ" তৈরি করে গিনেস বিশ্ব রেকর্ড স্থাপন করে।  সমালোচনা  বাংলাদেশ তিয়ানশি বাংলাদেশে ব্যাপকভাবে সমালোচিত একটি প্রতিষ্ঠান। বলা হয়, তিয়ানশির ব্যাবসায়িক চক্রে যুক্ত হয়ে বাংলাদেশের বিভিন্ন জেলার বহু মানুষ প্রতারিত, ক্ষতিগ্রস্ত ও সর্বশান্ত হয়েছে, বিশেষত কুমিল্লা, ঢাকার স্বল্পোন্নত অঞ্চলসমূহ, বরিশাল, মানিকগঞ্জ, কিশোরগঞ্জ, রাজশাহী, ফেনী, চাঁদপুরসহ আরও বিভিন্ন জেলা এবং বহু ব্যবহারকারী দাবি করেছেন, এর পণ্যের কোন কার্যকারিতা নেই এবং এর পণ্যগুলোর দাম বাজারে প্রাপ্ত বিখ্যাত কোম্পানিগুলোর পণ্যের তুলনায় ৪ থেকে ২০ গুণ বেশি। ২০১৫ সালে বাংলাদেশ সরকার বাংলাদেশে তিয়ানশিসহ দেশী-বিদেশী সকল প্রকার এমএলএম বাণিজ্য নিষিদ্ধ ঘোষণা করে।  যুক্তরাষ্ট্র এফডিএ তিয়ানশিকে একটি পরামর্শমূলক চিঠি পাঠিয়ে সতর্ক করে জানায় যে, "হাঁপানি, ক্যান্সার, বাত, ডায়াবেটিস, কার্ডিওভাসকুলার রোগ, মায়োকার্ডিয়াল ইনফার্কশন, স্ট্রোক, যৌন সংক্রামিত রোগ (যেমন, হারপিস), সেরিব্রাল এম্বোলিজম এবং স্মৃতিভ্রংশ" নিয়ে তাদের চিকিত্সাগুলি বা এগুলি প্রতিরোধ করার দাবি ফেডারেল ফুড, ড্রাগ এবং কসমেটিক আইনকে লঙ্ঘন করে। এফডিএ এখনও "গুরুতর রোগের জন্য অবৈধভাবে বিপণন করা পণ্যের" তালিকায় তিয়ানশিকে তালিকাভুক্ত করে রেখেছে।  তথ্যসূত্র  বহিঃসংযোগ  তিয়েনস গ্রুপের প্রাতিষ্ঠানিক ওয়েবসাইট  বিষয়শ্রেণী:১৯৯৫-এ প্রতিষ্ঠিত বিষয়শ্রেণী:বহুজাতিক কোম্পানি বিষয়শ্রেণী:১৯৯৫-এ প্রতিষ্ঠিত সম্মিলিত কোম্পানি বিষয়শ্রেণী:চীনা মার্কা বিষয়শ্রেণী:চীনে সদর দফতর বহুজাতিক কোম্পানি
শ্মশানকান্দি বাংলাদেশের উত্তরাঞ্চলের একটি গ্রাম। এটি বগুড়া জেলার শাজাহানপুর উপজেলার মাদলা ইউনিয়ন এ অবস্থিত। মাদলা ইউনিয়নের একটি অন্যতম গ্রাম শ্মশানকান্দি। এটি মাদলা ইউনিয়নের ৯ নং ওয়ার্ডভুক্ত। এখানে সরকারি প্রাথমিক বিদ্যালয়, কয়েকটি সামাজিক সংগঠন আছে। শ্মশানকান্দি শাজাহানপুর উপজেলার উত্তর দিকের সর্বশেষ গ্রাম। গ্রামের উত্তরে বগুড়া সদর উপজেলা এবং পূর্বে গাবতলী উপজেলা।   শিক্ষা প্রতিষ্ঠান    শ্মশানকান্দি সরকারি প্রাথমিক বিদ্যালয়  মসজিদ  শ্মশানকান্দি গ্রামে মোট ৫ টি মসজিদ রয়েছে।   শ্মশানকান্দি সরকার পাড়া জামে মসজিদ  শ্মশানকান্দি ডাক্তারপাড়া বায়তুস সালাম জামে মসজিদ  শ্মশানকান্দি পূর্বপাড়া জামে মসজিদ  শ্মশানকান্দি পশ্চিমপাড়া জামে মসজিদ  শ্মশানকান্দি উত্তরপাড়া জামে মসজিদ   ঈদগাহ মাঠ  শ্মশানকান্দি গ্রামে মোট ২টি ঈদগাহ মাঠ রয়েছে।   শ্মশানকান্দি কেন্দ্রীয় ঈদগাহ মাঠ  শ্মশানকান্দি উত্তরপাড়া ঈদগাহ মাঠ   জনপ্রতিনিধি    মো: আতিকুর রহমান (চেয়ারম্যান- ২নং মাদলা ইউনিয়ন পরিষদ)  মোঃ মামুনুর রশিদ (মেম্বার- ২নং মাদলা ইউনিয়ন পরিষদ)   যোগাযোগ ব্যবস্থা    বগুড়া - চেলোপাড়া থেকে সিএনজি, অটো রিকশা বা ইজিবাইক যোগে অদ্দিরগোলা হয়ে শ্মশানকান্দি  গাবতলী - থানার মোড় থেকে অটো রিকশা বা ইজিবাইক যোগে অদ্দিরগোলা হয়ে শ্মশানকান্দি  শাজাহানপুর - বনানী থেকে সিএনজি, অটোরিকশা রিকশা বা ইজিবাইক যোগে মাদলা হয়ে শ্মশানকান্দি   মুক্তিযুদ্ধের ইতিহাস  বগুড়া জেলার ১০ কি. মি. দক্ষিণ-পূর্বে মাদলা ইউনিয়ন অবস্থিত। মুক্তিযুদ্ধের সময় পাকহানাদার বাহিনী এই ইউনিয়নের শ্মশানকান্দি গ্রামে একটি ক্যাম্প স্থাপন করে। এই ক্যাম্পে রাজাকার রিক্রুটিং এবং প্রশিক্ষণ প্রদান করা হতো। মুক্তিযোদ্ধারা এই ক্যাম্পটি আক্রমণের পরিকল্পনা গ্রহণ করে। পরিকল্পনা মোতাবেক সেপ্টেম্বর মাসের শেষের দিকে রেজাউল বাকীর নেতৃত্বে ২২ জনের একটি মুক্তিযোদ্ধার দল ক্যাম্পটির উত্তর ও পশ্চিম দিকে অবস্থান নেয়। বেলা ১১ টায় সময় মুক্তিযোদ্ধারা গুলিবর্ষণ শুরু করলে রাজাকাররাও পাল্টা গুলি করে। প্রায় তিন ঘণ্টা গোলা গুলি চলার পর রাজাকাররা ক্যাম্প ত্যাগ করে পূর্বদিকে পলায়ন করে। মুক্তিযোদ্ধারা ক্যাম্প থেকে কিছু সামরিক সরঞ্জামাদি উদ্ধার করেছিল। তবে উভয় পক্ষের হতাহতের কোনো সংবাদ পাওয়া যায়নি।   যুদ্ধের বর্ণনা  ১৯৭১ সালের জুলাই মাসে মাদলা ইউনিয়নের শ্মশানকান্দি গ্রামে রাজাকাররা একটি ক্যাম্প স্থাপন করে। এখানে পাকিস্তানি বাহিনীর ৩-৪ জন সৈন্য রাজাকার রিক্রুটিং ও প্রশিক্ষণ প্রদান করতো। মুক্তিযোদ্ধারা এ ক্যাম্পটি আক্রমণের পরিকল্পনা গ্রহণ করেন। পরিকল্পনা মোতাবেক সেপ্টেম্বর মাসের শেষের দিকে রেজাউল বাকির নেতৃত্বে ২২ জনের ১ টি মুক্তিযোদ্ধা দল হালকা অস্ত্র নিয়ে ক্যাম্পটির উত্তর ও পশ্চিম দিকে অবস্থান নেয়। বেলা ১১টায় মুক্তিযোদ্ধারা ফায়ার শুরু করেন। রাজাকাররাও পাল্টা ফায়ার করে। এভাবে ৩ ঘণ্টা ফায়ার চলার পর রাজাকাররা ক্যাম্পটি ত্যাগ করে পূর্ব দিকে পলায়ন করে। মুক্তিযোদ্ধারা পরিত্যক্ত ক্যাম্প থেকে কিছু সামরিক সরঞ্জামাদি উদ্ধার করেন।   তথ্যসূত্র   বিষয়শ্রেণী:বগুড়া জেলার গ্রাম গ্রাম বিষয়শ্রেণী:রাজশাহী বিভাগের গ্রাম বিষয়শ্রেণী:বাংলাদেশের গ্রাম বিষয়শ্রেণী:রাজশাহী বিভাগের জনবহুল স্থান
thumb|হকউইন্ড, মনস্টারস অফ রক ফেস্টিভ্যালে বাজাচ্ছে, ডনিংটন পার্ক, ১৯৮২  স্পেস রক হলো রক সঙ্গীতের একটি বিশেষ ধারা। ধারাটি ১৯৬০ এর দশকের শেষভাগে সাইকিডেলিক এবং প্রগতিশীল রক ব্যান্ড যেমন পিঙ্ক ফ্লয়েড, হকওয়াইন্ড এবং গং এর মাধ্যমে উদ্ভাবিত হয়েছিল। ১৯৮০ এর দশকের মাঝামাঝি সময়ে ধারাটি স্পেসম্যান ৩ এর মতো ব্যান্ড দ্বারা প্রগতিশীল হয়েছিল, এবং ১৯৯০ এর দশকে সুগেজ ও পোস্ট রক এ রূপান্তরিত ও বিকশিত হয়েছিল।   আরও দেখুন    পোস্ট রক  সুগেজ  আন্ডারগ্রাউন্ড মিউজিক সাইকেডেলিক রক ড্রিম পপ   তথ্যসূত্র   বিষয়শ্রেণী:সঙ্গীতের ধারা বিষয়শ্রেণী:রক সঙ্গীতের প্রকারভেদ বিষয়শ্রেণী:রক সঙ্গীত ধারা বিষয়শ্রেণী:রক সঙ্গীত বিষয়শ্রেণী:জনপ্রিয় সঙ্গীত বিষয়শ্রেণী:স্পেস রক বিষয়শ্রেণী:প্রগ্রেসিভ রক
ডান|থাম্ব|240x240পিক্সেল| ২০ এপ্রিল ১৯৭৫ থেকে ৩ এপ্রিল ২০১৮ সময়কালে আরব নিউজের লোগো আরব নিউজ সৌদি আরবে প্রকাশিত ইংরেজি ভাষার একটি দৈনিক পত্রিকা। এটি রিয়াদ থেকে প্রকাশিত হয়। ব্যবসায়ী, নির্বাহী এবং কূটনীতিকরা হলেন ব্রডশীট আকারে প্রকাশিত এই সংবাদপত্রের উদ্দিষ্ট পাঠক।  অন্তত ২০১৯ সালের মে মাস পর্যন্ত, আরব নিউজের মালিক ছিলেন সৌদি আরবের ক্ষমতাসীন যুবরাজ মুহাম্মদ বিন সালমানের ভাই প্রিন্স তুর্কি বিন সালমান আল সৌদ।   তথ্যসূত্র   বিষয়শ্রেণী:সৌদি আরবের সংবাদপত্র বিষয়শ্রেণী:আরব দেশগুলিতে ইংরেজি ভাষার সংবাদপত্র
মহেশ বিক্রম শাহ () নেপালি লেখক, উপন্যাসিক, যিনি ছাপামার কো ছোরো বইয়ের জন্য মদন পুরস্কার বিজয়ী। শাহ এখন একজন অবসরপ্রাপ্ত পুলিশ, প্রাক্তন উপ-মহাপরিদর্শক পুলিশ এবং তিনি নিজের জন্য যথেষ্ট সময় করেছেন, যে সময় তিনি উপন্যাস রচনায় মনোনিবেশ করতে চান। তিনি এ পর্যন্ত সাতটি কবিতার সঙ্কলন প্রকাশ করেছেন। তাঁর গল্পগুলি বিভিন্ন ব্যক্তির সামাজিক বাস্তবতা এবং বাস্তব জীবনের ঘটনা তুলে ধরে। http://www.goodreads.com/book/show/20440391-jackson-heighthttp://ratnabooks.com/yauthordetails.php?mauthor=Mahesh+Bikram+Shahhttp://www.ekantipur.com/2013/04/14/entertainment/stories-with-a-cosmopolitan-bent/369955/   গ্রন্থ   জ্যাকসন হাইট   ছাপামার কো ছোরো  আফ্রিকান অ্যামিগো   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:মদন পুরস্কার বিজয়ী বিষয়শ্রেণী:নেপালি ভাষার লেখক বিষয়শ্রেণী:নেপালি পুরুষ লেখক বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:২০শ শতাব্দীর নেপালি পুরুষ লেখক
খোস্ত গ্রেট মসজিদ বা সংক্ষেপে খোস্ত মসজিদ পূর্ব আফগানিস্তানের খোস্ত শহরের বৃহত্তম মসজিদ। এই মসজিদে পাঁচ ওয়াক্ত নামাজে ২,০০০ জন মানুষ একসাথে নামাজ করতে পারেন। উল্লেখ্য যে, খোস্ত শহরে আরও কয়েকটি ছোট ছোট মসজিদ রয়েছে, যেগুলো খোস্ত মসজিদ হিসেবেই বিভিন্ন খবরে পরিচিত লাভ করেছে।  আরও দেখুন  আফগানিস্তানের মসজিদের তালিকা  তথ্যসূত্র  বিষয়শ্রেণী:আফগানিস্তানের মসজিদ
দেহ গ্যাপ-ই মাহমুদি (    , দেহ গাপ-ই মামাদি নামেও রোমানাইজড ; দেহ-ই গ্যাপ এবং দেহ গাপ নামেও পরিচিত)  ইরানের দোশমন জিয়ারি গ্রামীণ জেলা, দোসমান জিয়ারি জেলা, মামাসানী কাউন্টি, ফার্স প্রদেশের একটি গ্রাম । ২০০৬ এর আদমশুমারিতে, এর জনসংখ্যা ১৭৭ পরিবারে ৬০৯ জন ছিল।   তথ্যসূত্র   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:ইরানের গ্রামীণ জেলা
বৈকাল ঝাড়ফুটকি একটি পরিযায়ী পাখি। বাংলাদেশ, ভুটান, চীন, ভারত, উত্তর কোরিয়া, লাওস, মঙ্গোলিয়া, মায়ানমার, নেপাল, রাশিয়া এবং থাইল্যান্ড প্রভৃতি দেশে এই পাখির সন্ধান পাওয়া গেছে।BirdLife International 2004. Bradypterus thoracicus. 2006 IUCN Red List of Threatened Species. Downloaded on 10 July 2007. এর প্রজনন ক্ষেত্র উত্তর-পূর্ব চীনের দক্ষিণ হিলিয়াংকিয়াং এর দক্ষিণ থেকে দক্ষিণ হোপেহ এবং শীতকাল এ দক্ষিণ চীন থেকে উত্তর থাইল্যান্ড পর্যন্ত বিস্তৃত। এর স্বাভাবিক আবাসস্থল বন জঙ্গল।P.D. Round & V. Loskot, A reappraisal of the taxonomy of the Spotted Bush-Warbler Bradypterus thoracicus in Forktail 10 (1995): 159-172  তথ্যসূত্র  বিষয়শ্রেণী:এশিয়ার পাখি বিষয়শ্রেণী:চীনের পাখি বিষয়শ্রেণী:ভারতের পাখি বিষয়শ্রেণী:বাংলাদেশের পাখি বিষয়শ্রেণী:উত্তর কোরিয়ার পাখি বিষয়শ্রেণী:থাইল্যান্ডের পাখি বিষয়শ্রেণী:লাওসের পাখি বিষয়শ্রেণী:১৯২৩-এ বর্ণিত পাখি বিষয়শ্রেণী:মিয়ানমারের পাখি
তুর্কি বিন বান্দর আল সৌদ হলেন একজন সৌদি রাজকীয় যিনি ফেব্রুয়ারি ২০১৮ সাল থেকে সৌদি বিমান বাহিনীর কমান্ডার ছিলেন।   প্রাথমিক জীবন এবং শিক্ষা  যুবরাজ তুর্কি বন্দর বিন আব্দুল আজিজ আল সৌদের ছেলে। তার এক ভাই প্রিন্স খালিদ ।  প্রিন্স তুর্কি বায়বীয় বিজ্ঞানে স্নাতক ডিগ্রি লাভ করেন।   কর্মজীবন  তিনি সৌদি বিমান বাহিনীতে অপারেশন সেন্টার ডিরেক্টর, জোন কমান্ডার, ফ্লাইট অফিসার এবং ধাহরান এবং পূর্ব প্রদেশে কিং আব্দুল আজিজ বিমান ঘাঁটির কমান্ডার সহ বেশ কয়েকটি পদে অধিষ্ঠিত ছিলেন। তিনি লেফটেন্যান্ট জেনারেল পদে পদোন্নতি পেয়েছিলেন এবং ফেব্রুয়ারী 2018 সালে সৌদি বিমান বাহিনীর কমান্ডার নিযুক্ত হন   অনার্স  তুর্কি বিন বান্দর কুয়েত লিবারেশন মেডেল এবং 30-বছরের সামরিক পরিষেবা পেন্ডেন্টের প্রাপক।"Face of: Major General Turki bin Bandar bin Abdulaziz, Royal Saudi Air Forces commander". Arab News. 30 September 2018. Retrieved 15 November 2020.   তথ্যসূত্র    বহিঃসংযোগ    বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:রাজকীয় সৌদি বিমান বাহিনীর সদস্য বিষয়শ্রেণী:জীবিত ব্যক্তি বিষয়শ্রেণী:লেফট্যানেন্ট জেনারেল